alexandrainst/scandi-wiki huggingface dataset:
Røykstove

Røykstove er ein type bustadhus der røyken frå eldstaden går rett ut i rommet og gjennom ei opning i taket. Eldstaden er enten ein open åre oftast plassert midt på golvet, eller ein røykomn plassert i eit hjørne av rommet. Frå begge desse typane eldstad går røyken ut i rommet, legg seg under taket og går ut i friluft gjennom ei opning i taket kalla ljore. Før røykomnen og skorstein vart vanleg, var hus med åre det normale i Noreg og vart berre kalla stove. Etter at  stovene kom på museum blir denne typen kalla «årestove». Ulikt åren er røykomnen ein nesten lukka eldstad, vanlegvis oppmura av stein og leir. Steinmassene gjev god magasinering av varmen, men samstundes mindre lys. Hus med røykomn blir kalla «røykomnstove» eller berre røykstove.

Ordet «stove» (stogo, stugu, stue) blir i denne samanheng brukt mest om det vi i dag kallar våningshus eller bustadhus, ikkje berre eitt bestemt rom i bustaden. Etter at skorstein eller peis vart vanleg i bustadhus hadde mange gardar framleis eit eige eldhus bygd som røykstove.

Røykomnen avløyste åren i vikingtid eller mellomalder, i følgje Lorentz Dietrichson skjedde dette særleg i Olaf Kyrres tid og gjennom kontakt med normannarane som herska i England. Overgangen frå røykomn til eldstad med skorstein er bygningshistorisk ein av dei viktigaste her i landet. Første gong skorsteinsinnretning er nemnt i Noreg, er for Erkebispegården kring 1428, men det kan òg ha vore skorstein i Håkonshallen frå 1250. I store delar av landet vart peis eller grue teken i bruk på 1600-1700-talet, bygg med skorstein fekk gjerne namnet «peisstove» etter eldstaden. Unnatak er særleg Vestlandet der ein held på røykomnen og i større grad gjekk direkte over til jarnomn då denne kom på 1800-talet. Innføring av skorstein gav reinare lufte innomhus og det gjorde det mogleg å legge himling, innreie loft og byggje i fleire etasjar. Då ljoren forsvann var det  også plass til ein solid lansgåande bjelke under mønet, ein mønsås, slik at «åstaket» kunne erstatte sperretaket.

Kjelder

Hustypar
Gammal norsk trearkitektur
Martin Donovan

Martin Donovan () er ein amerikansk skodespelar fødd  i California. Donovan skreiv manus, var regissør og hadde hovudrolla i filmen Collaborator, der han speler ein person som vert tatt som gissel mens han besøkjer mor si i barndomsheimen.

Karriere 

I 1983 flytta Donovan og kona, skodespelaren Vivian Lanko, til New York by, der han tok forskjellige strøjobbar før han begynte som skodespelar. Dei har to søner, og var busett i New York i fleire år, men dei flytta så til Vancouver i Canada. Donovan har hatt eit langt samarbeid med den kjende regissøren Hal Hartley, og han har spelt i fleire av Hartley sine filmar, mellom anna Trust (1990), Surviving Desire (1991), Simple Men (1992), Flirt (1993), Amateur (1994), og The Book of Life (1998, der han speler Jesus). Donovan hadde rolla som Peter Scottson, ein DEA-agent i fjorten episodar av TV-serien Weeds, før figuren hans blei skriven ut av serien. Han blei nominert til SAG Awards for rolla. Andre gjesteroller i TV-seriar har vore i Law & Order: Special Victims Unit, CSI: Crime Scene Investigation  og The Dead Zone. 

Donovan har også spelt i filmar som Pipe Dream og The Portrait of a Lady. For rolla i The Portrait of a Lady blei han tildelt ein National Society of Film Critics Award for beste mannlege birolle. I 2002 blei det produsert ein amerikansk versjon av den norske filmen Insomnia med Al Pacino, Martin Donovan og Robin Williams i hovudrollene. Donovan hadde ei noko mindre rolle i filmen Agent Cody Banks som blei regissert av Harald Zwart med Frankie Muniz og Hilary Duff i hovudrollene, filmen blei sleppt i USA i mars 2003. I 2004 hadde Donovan rolla som pastor og rektor ved ein kristen skule i filmen Saved! med blant andre Macaulay Culkin og Patrick Fugit på rollelista.

I 2005 spelte han i filmen The Quiet med Edie Falco og Elisha Cuthbert, og i 2007 hadde han ei rolle i skrekkfilmen Wind Chill der han spelte mot Emily Blunt og Ashton Holmes. Donovan hadde rolla som moldvarp i Secret Service i filmen The Sentinel med blant anna Michael Douglas, Kiefer Sutherland, Eva Longoria og Kim Basinger på rollelista. Filmen blei sleppt i april 2006. I 2009 fekk han ei av hovudrollene i The Haunting in Connecticut der han spelte mot Virginia Madsen. Av andre filmar han har spelt i kan nemnast The United States of Leland, The Opposite of Sex, Living Out Loud, In a Savage Land, Onegin, Heaven, Hollow Reed, og Nadja. Han hadde ei rolle i Shadows and Lies med James Franco og Julianne Nicholson som blei sleppt på Tribeca Film Festival i april 2010.

Ghost Whisperer 

Donovan var med i fleire episodar av tredje sesong i TV-serien Ghost Whisperer. TV-serien følgjer rollefiguren Melinda Gordon (spelt av Jennifer Love Hewitt) som kan snakke med jordbundne sjeler som tilhøyrer menneske som har døydd, men som ikkje har kome seg vidare til den andre sida.

Bakgrunnsstoff 
Profil hos Internet Movie Database.

USA-amerikanske skodespelarar
Folk frå California
USA-amerikanske regissørar
USA-amerikanske manusforfattarar
The Virginmarys

The Virginmarys er eit tre mann stort rockeband frå Macclesfield i England. Bandet vart starta i 2006 og gav ut debutalbumet sitt King of Conflict på Wind Up Records i februar 2013.

Biografi
Bandet starta i Macclesfield i 2006 etter at det førre bandet deira, The Four Tomorrows, vart oppløyst. Bandet spelte mange konsertar den første tida, mellom anna som oppvarming for Slash, Terrorvision, Skunk Anansie, Eagles of Death Metal, The View, Ash, Feeder og We Are Scientists, i tillegg til eigne konsertar.  Bandet gav ut ei rekkje sjølvfinansierte EP-ar i denne perioden og spelte inn det første minialbumet deira, Cast the First Stone, i 2010, produsert av Toby Jepson og miksa av Mike Fraser.

Seint i 2011 starta bandet å spele inn debutalbumet sitt, igjen med Toby Jepson som produsent (Chris Sheldon miksa albumet), og heldt fram å spele konsertar. Debutalbumet King of Conflict kom ut 4. februar 2013.

Bandmedlemmar
Ally Dickaty - solovokal, gitar (2006-)
Danny Dolan - trommer, korvokal (2006-)
Matt Rose - bass, korvokal (2009-)

Tidlegare medlemmar:
Chris Birdsall - bass, korvokal (2006-2008)

Diskografi

EP-ar/Minialbum

Cast the First Stone (2010)
Just a Ride (2011)
Portrait of Red (2011)
Dead Man's Shoes (2012)

Album
King of Conflict (2013)

Singlar

Kjelder

Denne artikkelen bygger på «The Virginmarys» frå ,  den 4. april 2013. 
 oppgav desse kjeldene:

Bakgrunnsstoff
Offisiell nettstad

Musikalske trioar
Engelske rockegrupper
Musikkgrupper skipa i 2006
King of Conflict

King of Conflict er debutalbumet til det engelske rockebandet The Virginmarys som kom ut 4. februar 2013 på Cooking Vinyl i Europa og 12. februar 2013 på Wind Up Records i Nord-Amerika.

Innhald

Medverkande
The Virginmarys
 Ally Dickaty – solo- og korvokal, gitar
Danny Dolan – trommer, perkusjon
Matt Rose – bassgitar, korvokal

Teknisk
 Toby Jepson – produsent
 Chris Sheldon – miksing

Kjelder
Denne artikkelen bygger på «King of Conflict» frå ,  den 4. april 2013. 
 oppgav desse kjeldene:

Musikkalbum frå 2013
Mount Canopus

Mount Canopus er eit markant isfritt fjell, 1710 moh, som ragar over vestkanten av Nash Range, 4,5 nautiske mil aust for Centaur Bluff. Det vart namngjeve av geolog-gruppa frå New Zealand (1960–61) etter den lyse stjerna Canopus, som vart nytta som fiksstjerne under landmålinga av området.

Kjelder

Bakgrunnsstoff

Fjell i Ross Dependency
Shackleton Coast
Mount Cara

Mount Cara er ein fjelltopp i Antarktis på 3145 moh. Han ligg 4 nautiske mil nord-nordvest for Mount Lysaght i Queen Elizabeth Range. Fjellet vart namngjeve av Nimrod-ekspedisjonen.

Kjelder

Bakgrunnsstoff

Fjell i Ross Dependency
Shackleton Coast
Carlstrom Foothills

Carlstrom Foothills er ei gruppe fjelltoppar og ryggar som går frå nord til sør mellom Mount Albert Markham og Kelly Plateau i Churchill Mountains. Fjellet er 10 nautiske mil langt med toppar med ei høgd opp mot 1690 moh. Det vart namngjeve av Advisory Committee on Antarctic Names etter John Carlstrom ved astronomi- og astrofysikkavdelinga ved University of Chicago som leia senteret for astrofysiske forsking i Antarktis ved Amundsen-Scott-stasjonen frå 2001.

Kjelder

Bakgrunnsstoff

Fjell i Ross Dependency
Shackleton Coast
Mount Cartwright

Mount Cartwright er eit spisst fjell, 3325 meter over havet, som ragar over ein rygg 7 nautiske mil nord-nordvest for Mount Waterman i Hughes Range. Det vart oppdaga og fotografert av U.S. Antarctic Service på flytur C den 29. februar – 1. mars 1940, og kartlagd av A.P. Crary i 1957–58. Det vart namngjeve av Crary etter Gordon Cartwright, den første amerikanske utvekslingsforskaren under Det internasjonale geofysiske året, som overvintra ved den sovjetiske Mirny-stasjonen, 1957.

Kjelder

Bakgrunnsstoff

Fjell i Ross Dependency
Dufek Coast
Cathedral Peaks

Cathedral Peaks er eit ulendt fjellmassiv nedanfor fleire kjenneleg fjelltoppar, nord for Lubbock Ridge. Dei strekkjer seg om lag 8 nautiske mil langs austsida av Shackletonbreen. Frå isbreen liknar toppane spir og tårn på ein katedral. Dei vart namngjevne av F. Alton Wade, som arbeidde i området som leiaren for gruppa frå Texas Tech til Shackletonbreen, 1962–63.

Kjelder

Bakgrunnsstoff

Fjell i Ross Dependency
Dufek Coast
University of Chicago

University of Chicago  er eit privat forskingsbasert universitet i Chicago i Illinois. Lærestaden har òg campusar i London, Paris og Singapore. Universitetet var i 2008 på åttande plass globalt på Times si liste over dei beste universiteta i verda.

Historie og utvikling
Universitetet har siden det vart grunnlagt av John D. Rockefeller i 1890 utmerkt seg som ein av dei fremste forskingsinstitusjonane i verda, og berre Cambridge har fostra fleire nobelpris-vinnarar enn University of Chicago.

I 1894 – 1904 var John Dewey tilsett ved University of Chicago der han forma tankane sine i ein empirisk teori om pragmatisme. Universitetet var ein sentral institusjon i utviklinga av atombomba under andre verdskrigen. Den italienske fysikaren Enrico Fermi deltok i Manhattanprosjektet og var tilsett ved universitetet. Arkeologen James Henry Breasted utvikla amerikansk egyptologi og studiar av Midtausten i oldtida ved University of Chicago frå 1894.

Forskarar frå universitetet har dominert samfunnsøkonomisk vitskap, med professorar som Milton Friedman, Gary Becker og George Stigler.

Skular og avdelingar
Skulane ved University of Chicago er:
College of the University of Chicago (1892)
University of Chicago Divinity School 
University of Chicago Booth School of Business (1898) 
 Becker Center on Chicago Price Theory 
 Center for Decision Research
 Center for Population Economics
 Center for Research in Security Prices (CRSP)
 George J. Stigler Center for the Study of the Economy and the State 
 Institute of Professional Accounting
 Michael P. Polsky Center for Entrepreneurship
 James M. Kilts Center for Marketing
Harris School of Public Policy Studies  (1975)
 Center for Human Potential and Public Policy
 Center for Policy Practice
 Center for Social Program Evaluation
 Cultural Policy Center
University of Chicago Law School  (1902)
Pritzker School of Medicine (1927)
School of Social Service Administration  (1920)

Forsking og ressursar
Graduate School of Business  oppnår ekstremt høge rangeringar fagleg, som regel blant dei to-tre høgaste blant business-skular i USA. Forskarar og forelesarar her omfattar nobelprisvinnarar som Milton Friedman, Gary Becker, Robert Fogel, George Stigler og Myron Scholes. Tidlegare studentar omfattar Oracle-gründer Larry Ellison.

Blant tidlegare studentar ved Law School finn me dei tidlegare justisministrane John Ashcroft og Ramsey Clark og James B. Comey, medan president Barack Obama har forelese her i fleire år. School of Social Service Administration vert òg rangert heilt i toppen blant amerikanske universitet innan utdanning av sosialarbeidarar.

Skulepengane ved University of Chicago var US$ 34 005 i 2006, eit nivå som låg over semesteravgifta ved t.d. Harvard University.

Yerkes-observatoriet i Wisconsin har det største refraktor-teleskopet i verda. 

Biblioteka ved University of Chicago har 7,364 millionar titlar, som gjer det til det syttande største biblioteket i USA (2006).

Kjelder
Denne artikkelen bygger på «University of Chicago» frå ,  den 4. april 2013. 
 oppgav desse kjeldene:

Bakgrunnsstoff
Offisiell nettside

Chicago
Byggverk i Chicago
Skipingar i 1890
1890 i USA
Røykomn

Røykomn er ein eldstad for oppvarming av ei røykstove. Dei står som regel i hjørnet av rommet og er oppmura av gråstein og leir. Opninga ut mot rommet er som oftast like brei som brennkammeret innanfor. Røykomnen har ikkje skorstein eller pipe, men slepper røyken fritt ut i opphaldsrommet og vidare ut i friluft via ljore i taket.

Bygningsdetaljar
Gammal norsk trearkitektur
Texas Tech University

Texas Technology University eller Texas Tech University er eit delstatseigd teknisk-naturvitskapleg universitet i Lubbock i delstaten Texas i USA. Det vart grunnlagt i 1923.

Ved lærestaden var det 27 996 studentar og 1 154 vitskapleg tilsette i 2006, og dette året var skulepengane US$ 6 459 for studentar folkeregistrert i Texas. Undervisninga vert gjeve opp til doktorgradsnivå.

Kjelder
Denne artikkelen bygger på «Texas Technology University» frå ,  den 4. april 2013.

Bakgrunnsstoff 

 Texas Technology University

Universitet i Texas
Skipingar i 1923
1923 i USA
West Island

West Island er hovudstad på Kokosøyane, som høyrer til Australia. Byen har ca. 120 innbyggjarar.

Byar i Australia
Kokosøyane
Mount Cecily

Mount Cecily er eit markant fjell, 2870 moh, som ligg 2,5 nautiske mil nordvest for Mount Raymond i Grosvenor Mountains. Det vart oppdaga av Nimrod-ekspedisjonen,1907–09, og kalla opp etter dottera til Shackleton. Plasseringa samsvarar med det kartet til Shackleton syner, men toppen ligg ikkje i Dominion Range som han trudde, men er skild frå denne fjellrekkja av Millbreen.

Kjelder

Bakgrunnsstoff

Fjell i Ross Dependency
Dufek Coast
Cenotaph Hill

Cenotaph Hill er eit fjell, 2070 meter over havet, på ryggen mellom toppen av Strombreen og Liv-breen i Dronning Maudfjella. Fjellet er 8 nautiske mil nord-nordaust for toppen av Mount Fridtjof Nansen. Det vart vitja av den sørlege geolog-gruppa frå New Zealand (1963–64) som gav dette namnet på grunn av ein uvanleg knaus på toppen som gjorde at fjellet minna om eit monument. Cenotaph er eit engelsk ord for «gravmonument» eller «minnesmerke».

Kjelder

Bakgrunnsstoff

Fjell i Ross Dependency
Amundsen Coast
Mount Chivers

Mount Chivers er eit fjell, 1755 moh, som ligg mellom munningen av Otagobreen og Tranterbreen nord i Queen Elizabeth Range. Det vart kartlagd av US Geological Survey frå tellurometermålingar og flyfoto, 1960–62. Det vart namngjeve av Advisory Committee on Antarctic Names etter Hugh J.H. Chivers, ein forskar frå US Antarctic Research Program på den øvre atmosfæren ved Byrd-stasjonen, Amundsen-Scott-stasjonen og Hallett-stasjonen, 1962–63.

Kjelder 
Denne artikkelen bygger på «Mount Chivers» frå ,  den 4. april 2013. 
 oppgav desse kjeldene: 
 

Fjell i Ross Dependency
Shackleton Coast
Mount Christchurch

Mount Christchurch er eit fjell, 1355 moh, som ligg 7 nautiske mil sørvest for Cape Lyttelton på sørsida av Shackletonfjorden. Det vart oppdaga av Discovery-ekspedisjonen, og kalla opp etter byen Christchurch på New Zealand, som gav mykje støtte til ekspedisjonen.

Kjelder

Bakgrunnsstoff

Fjell i Ross Dependency
Shackleton Coast
Mount Christmas

Mount Christmas er eit uniformt, spisst fjell, 1745 moh, som ligg 9 nautiske mil vest-sørvest for Cape May, i Nash Range i Antarktis. Det vart oppdaga av Discovery-ekspedisjonen, og fekk dette namnet fordi det var det mest markante fjellet dei såg då gruppa feira første juledag i 1902.

Kjelder

Bakgrunnsstoff

Fjell i Ross Dependency
Shackleton Coast
Mount Clarke i Antarktis

Mount Clarke er eit fjell, 3210 moh, 21 km rett aust for Mount Iveagh i Dronning Maudfjella. Det ligg langs austenden av Snakeskinbreen, nær kanten av det indre isplatået. Det vart oppdaga og namngjeve av den sørlege gruppa frå Nimrod-ekspedisjonen, under Ernest Shackleton.

Kjelder 
Denne artikkelen bygger på «Mount Clarke (Antarctica)» frå ,  den 4. april 2013. 
 oppgav desse kjeldene: 
 

Fjell i Ross Dependency
Dufek Coast
Clarkson Peak

Clarkson Peak er eit markant, kjegleforma fjell, 2825 moh, ved toppen av Robbbreen, på ein utspringar som går vestover frå Mount Miller. Det vart oppdaga i januar 1958 av New Zealand den sørlege gruppa under Commonwealth Trans-Antarctic Expedition (1956–58), og kalla opp etter T.R. Clarkson, eit medlem av Ross Sea Committee.

Kjelder 
Denne artikkelen bygger på «Clarkson Peak» frå ,  den 4. april 2013. 
 oppgav desse kjeldene: 
 

Fjell i Ross Dependency
Shackleton Coast
Claydon Peak

Claydon Peak er ein fjelltopp i Queen Elizabeth Range, 3040 moh, med ein bratt vegg i nordaust, like like sør for January Col. Det vart vitja av den sørlege landmålingsgruppa frå New Zealand under Commonwealth Trans-Antarctic Expedition (1956–58) tidleg i 1958, og vart namngjeve av dei etter skvadronleiar J.R. Claydon, som var øvstkommanderande på flyturane til Royal New Zealand Air Force i Antarktis, som assisterte gruppa som opererte i nærleiken.

Kjelder 
Denne artikkelen bygger på «Claydon Peak» frå ,  den 4. april 2013. 
 oppgav desse kjeldene: 
 

Fjell i Ross Dependency
Shackleton Coast
The Cloudmaker

The Cloudmaker er eit massivt fjell, 2680 meter over havet, som ligg på vestsida av Beardmorebreen, like sør for Hewsonbreen. Det er lett synleg med dei høge, isfrie fjellsidene mot Beardmorebreen og vart det oppdaga av Nimrod-ekspedisjonen, 1907–09, og fekk dette namnet på grunn av ei sky som vanlegvis låg over toppen og som gjorde det til eit nyttig landemrke under reisa deira opp Beardmorebreen.

Kjelder 
Denne artikkelen bygger på «The Cloudmaker» frå ,  den 4. april 2013. 
 oppgav desse kjeldene: 
 

Fjell i Ross Dependency
Dufek Coast
Mount Cohen

Mount Cohen er ein fjelltopp, 1765 moh, som ligg 6 nautiske mil sørvest for Mount Betty i Herbert Range i Dronning Maudfjella. Det vart oppdaga av Richard E. Byrd på fleire flyturar under Byrd-ekspedisjonen til Dronning Maudfjella i november 1929, og vart namngjeve av han etter Emanuel Cohen frå Paramount Pictures, som assisterte i å samle saman filmopptaka frå ekspedisjonen.

Kjelder

Bakgrunnsstoff

Fjell i Ross Dependency
Dufek Coast
Mount Colbert

Mount Colbert er eit fjell med ei høgd opp mot 2580 moh, 15 nautiske mil aust for Mount Borcik og 1 nautisk mil sør-sørvest for Mount Stump i søraust Hays Mountains i Dronning Maudfjella. Det vart namngjeve av Advisory Committee on Antarctic Names i samband med Mount Stump etter Philip V. Colbert, ein geolog frå Arizona State University som var logistikk-koordinator og som i lag med Edmund Stump deltok i felten på seks ekspedisjonar for US Antarctic Research Program til Dei transantarktiske fjella, 1970–71 til 1981–82, mellom anna området der dette fjellet ligg.

Kjelder

Bakgrunnsstoff

Fjell i Ross Dependency
Amundsen Coast
Mount Cole

Mount Cole er eit fjell over 1400 moh, på vestsida av Shackletonbreen, mellom munningen av Formanbreen og Gerasimoubreen i Dronning Maudfjella. Det vart oppdaga og fotografert av U.S. Navy Operasjon Highjump, 1946–47, og vart namngjeve av Advisory Committee on Antarctic Names etter Nelson R. Cole, ein flymaskinist i U.S. Navy-skvadron VX-6, som mista livet i ein helikopterstyrt i McMurdo Sound-området i juli 1957.

Kjelder 
Denne artikkelen bygger på «Mount Cole» frå ,  den 4. april 2013. 
 oppgav desse kjeldene: 
 

Fjell i Ross Dependency
Dufek Coast
Mount Cope i Antarktis

Mount Cope er eit fjell på austsida av Separation Range i Dronning Maudfjella. Det ligg oppom vestsida av Canyonbreen 4 nautiske mil nordvest for Nadeau Bluff. Det vart kartlagd av US Geological Survey frå landmålingar og frå flyfotografi teken i U.S. Navy, 1958–63, og vart namngjeve av Advisory Committee on Antarctic Names etter løytnant Ronald P. Cope i US Navy, øvstkommanderande på atomkraftverket ved McMurdo-basen, 1963.

Kjelder

Bakgrunnsstoff

Fjell i Ross Dependency
Dufek Coast
Mount Corbató

Mount Corbató er eit fjell, 1730 moh, 4,5 nautiske mil aust for Mount Fairweather i Duncan Mountains. Fjellet vart geologisk kartlagde den 13. januar 1975 av ei feltgruppe frå Ohio State University under US Antarctic Research Program, og vart namngjeve av Advisory Committee on Antarctic Names etter Charles E. Corbató, ein geolog i gruppa.

Kjelder

Bakgrunnsstoff

Fjell i Ross Dependency
Amundsen Coast
Mount Counts

Mount Counts er eit spisst fjell på austsida av Marshbreen ved enden av ein utstikkar vestover frå Mount Rabot. Det vart namngjeve av geolog-gruppa frå New Zealand (1961–62) etter kapteinløytnant William D. Counts i U.S. Navy som var ein pilot på rekognoseringflyturar over området og som mista livet då eit Neptune-fly styrta ved Wilkes-stasjonen i november 1961.

Counts Icefall er òg kalla opp etter William Counts, som høyrde til Air Development Squadron Six (VX-6) på den tida då han omkom.

Kjelder 
Denne artikkelen bygger på «Mount Counts» frå ,  den 4. april 2013. 
 oppgav desse kjeldene: 
 

Fjell i Ross Dependency
Shackleton Coast
Cowie Dome

Cowie Dome er eit kuppelforma fjell ved austsida av Bartlettbreen, 2 nautiske mil rett vest for Lee Peak i Dronning Maudfjella. Det vart kartlagd av US Geological Survey frå landmålingar og frå flyfoto tekne av U.S. Navy, 1960–64, og vart namngjeve av New Zealand Antarctic Place-Names Committee etter George Donald Cowie, leiaren for geolog-gruppa frå New Zealand som vitja området i 1969–70.

Kjelder

Bakgrunnsstoff

Fjell i Ross Dependency
Amundsen Coast
Cox Peaks

Cox Peaks er eit rekkje fjelltoppar på ein rygg 5 nautiske mil søraust for Mount Crockett som strekkjer seg austover frå Hays Mountains i Dronning Maudfjella og endar ved Scottbreen. Dei vart kartlagde av US Geological Survey (USGS ) frå landmålingar og frå flyfoto tekne av U.S. Navy, 1960–64, og vart namngjeve av Advisory Committee on Antarctic Names etter Allan V. Cox, ein geolog i USGS ved McMurdo-basen, 1965–66.

Kjelder

Bakgrunnsstoff

Fjell i Ross Dependency
Amundsen Coast
Cranfield Peak

Cranfield Peak er eit fjell, 2850 moh, som ligg 6 nautiske mil sør for Mount Weeks i Queen Elizabeth Range. Det vart først kalla «Sentinel Peak» av den sørlege landmålingsgruppa frå New Zealand under Commonwealth Trans-Antarctic Expedition (CTAE) (1956–58), som vitja fjellet i 1958, før det vart kalla opp etter flykapteinen W.J. Cranfield, som var ein av pilotane som flaug for CTAE i området.

Kjelder

Bakgrunnsstoff

Fjell i Ross Dependency
Shackleton Coast
Mount Crockett

Mount Crockett er eit markant fjell, 3470 moh, som ligg 2 nautiske mil aust for Mount Astor i Hays Mountains i Dronning Maudfjella. Det vart oppdaga av medlemmar av geolog-gruppa under Laurence Gould i løpet på Byrd-ekspedisjonen, 1928–30, og vart namngjeve av Richard E. Byrd etter Frederick E. Crockett, eit medlem i gruppa. Namnet har vorte flytta til eit anna fjell avmerkt på eit kart etter den andre Byrd-ekspedisjonen i 1933–35.

Kjelder

Bakgrunnsstoff

Fjell i Ross Dependency
Amundsen Coast
Mount Cromie

Mount Cromie er eit snødekt fjell, 2950 moh, som ligg 1,5 nautiske mil søraust for Mount Boyd i Bush Mountains. Det vart oppdaga og fotografert av U.S. Antarctic Service, 1939–41, vart det kartlagd av A.P. Crary, leiaren for den amerikanske gruppa som kryssa Rossbarrieren (1957–58), og vart namngjeve av han etter William Cromie, ein assisterande glasiolog i gruppa.

Kjelder

Bakgrunnsstoff

Fjell i Ross Dependency
Dufek Coast
Cupcake Peaks

Cupcake Peaks er to runde fjelltoppar, eller nunatakar, på 1391 moh, som ligg 3 nautiske mil søraust for Mount Hamilton i Churchill Mountains. Det skildrande namnet vart gjeve av Advisory Committee on Antarctic Names på grunn av utsjånaden til fjella. Cupcake er eit engelsk ord for muffin.

Kjelder

Bakgrunnsstoff

Fjell i Ross Dependency
Shackleton Coast